b'\n_START_ARTICLE_\nZemljopis Somalije\n_START_SECTION_\nKlima\n_START_PARAGRAPH_\nZbog blizine ekvatora u Somaliji nema mnogo sezonskih promjena u klimi. Me\xc4\x91utim, postoje neke vrlo nepredvidive jake ki\xc5\xa1e koje se povremeno pojavljuju. Vru\xc4\x87i uvjeti prevladavaju tijekom cijele godine uz povremene monsune, vjetrove i nepredvidive ki\xc5\xa1e. Srednje dnevne maksimalne temperature kre\xc4\x87u se od 30 do 40 \xc2\xb0C , osim na vi\xc5\xa1im nadmorskim visinama i du\xc5\xbe isto\xc4\x8dne obale gdje se mogu osjetiti u\xc4\x8dinci hladne morske struje. Na primjer u Mogadishu, prosje\xc4\x8dni poslijepodnevni vrhovi kre\xc4\x87u se od 28 \xc2\xb0C do 32 \xc2\xb0C u travnju. Neke od najvi\xc5\xa1ih srednjih godi\xc5\xa1njih temperatura na svijetu zabilje\xc5\xbeene su upravo u Somaliji. Berbera na sjeverozapadnoj obali ima poslijepodnevnu temperaturu \xc4\x8diji su prosjeci vi\xc5\xa1i od 38 \xc2\xb0C od lipnja do rujna. Srednja dnevna minimalna vrijednost obi\xc4\x8dno varira od oko 15 do 30 \xc2\xb0C. Najve\xc4\x87i raspon klime pojavljuje se u sjevernoj Somaliji gdje temperatura ponekad prelazi 45 \xc2\xb0C u srpnju na obalnim ravnicama i padne ispod to\xc4\x8dke zamrzavanja tijekom prosinca u visoravni. U ovoj regiji, relativna vla\xc5\xbenost kre\xc4\x87e se od oko 40 posto u poslijepodnevima, do 85 posto no\xc4\x87u, mijenjaju\xc4\x87i se ne\xc5\xa1to prema sezoni.\n_START_SECTION_\nTeren\n_START_PARAGRAPH_\nNa sjeveru Somalije du\xc5\xbe obale Adenskog zaljeva, pru\xc5\xbea se ravnica \xc4\x8dija je \xc5\xa1irina od otprilike dvanaest kilometara na zapadu do samo dva kilometra na istoku. Prostranom i op\xc4\x87enito sivom ovom ravnicom poznatom kao Guban (\xc5\xa1ljun\xc4\x8dana zemlja), kri\xc5\xbeaju se prostrani plitki vodotokovi u kojima se nalazi suhi pijesak, osim u ki\xc5\xa1nim razdobljima. Kada do\xc4\x91u ki\xc5\xa1e vegetacija koja je kombinacija niskih grmlja i trava brzo se obnavlja, a Guban na neko vrijeme pru\xc5\xbea ispa\xc5\xa1e za nomadnu stoku._NEWLINE_Iza zaljevske ravnice pru\xc5\xbeaju se litice visoravni, dio planinskog lanca Karkaar koji se prote\xc5\xbee od sjeverozapadne granice s Etiopijom prema istoku do vrha Roga Afrike, gdje zavr\xc5\xa1avaja strmim liticama u Caseyr. Prosje\xc4\x8dna visina ovih planina prosje\xc4\x8dno je oko 1.800 metara nadmorske visine ju\xc5\xbeno od lu\xc4\x8dkog grada Berbere, a isto\xc4\x8dno od tog podru\xc4\x8dja nastavlja se na 1.800 do gotovo  2.100 metara kod Caseyra. Najvi\xc5\xa1a to\xc4\x8dka zemlje Shimbiris koji se uzdi\xc5\xbee na 2.460 metara nalazi se u blizini grada Erigave._NEWLINE_S druge strane planine se spu\xc5\xa1taju u uzvi\xc5\xa1enu visoravan bez vi\xc5\xa1egodi\xc5\xa1njih rijeka. Ova regija isprekidanog planinskog terena, plitkih visoravni\xc4\x8dkih dolina i obi\xc4\x8dno suhih vodotoka u Somaliji je poznata kao Ogo. _NEWLINE_Zapadna visoravan lagano se spu\xc5\xa1ta prema jugu i neprimjetno se spaja u podru\xc4\x8dje poznato kao Haud, \xc5\xa1iroki valovit teren koji \xc4\x8dini neke od najboljih pa\xc5\xa1njaka za somaliske nomade, unato\xc4\x8d nedostatku znatnih ki\xc5\xa1a vi\xc5\xa1e od pola godine. Regija Haud ima veliki zna\xc4\x8daj jer se u njoj nalazi prirodna udubina u kojoj tijekom razdoblja ki\xc5\xa1e postoje privremena jezera i ribnjaci._NEWLINE_Haudska zona nastavlja se vi\xc5\xa1e od \xc5\xa1ezdeset kilometara u Etiopiju, a prostrana Somalijska visoravan, koji se nalazi izme\xc4\x91u sjevernih planina Somalije i gorja jugoisto\xc4\x8dne Etiopije, prostire se na jug i istok preko Etiopije u sredi\xc5\xa1nju i jugozapadnu Somaliju._NEWLINE_U jugozapadnoj Somaliji nalaze se dvije jedine stalne rijeke, Jubba i Shabeelle. Od njihovih izvora u Etiopskim gorjima, ove rijeke teku op\xc4\x87enito u ju\xc5\xbenom smjeru, rezaju\xc4\x87i \xc5\xa1iroke doline na Somalijskoj visoravni dok se spu\xc5\xa1taju prema moru. Visina visorvni brzo pada na ovom podru\xc4\x8dju. Susjedna obalna zona, koja uklju\xc4\x8duje ni\xc5\xbee doline rijeka i prote\xc5\xbee se od ravnice Mudug do granice s Kenijem, prosje\xc4\x8dno je visoka 180 metara nadmorske visine._NEWLINE_Rijeka Jubba uljeva se u Indijski ocean kod Kismaayoa. Iako rijeka Shabeelle u jednom trenutku gotovo stigla do mora u blizini Merke naglo mjenja tok prema jugozapadu u blizini Balcada (tridesetak kilometara sjeverno od Mogadishua) i te\xc4\x8de du\xc5\xbe obale vi\xc5\xa1e od osamdeset i pet kilometara. Rijeka je trajnica samo do to\xc4\x8dke jugozapadno od Mogadishua, a nakon toga se sastoji od mo\xc4\x8dvarnih podru\xc4\x8dja i suhih korita te kona\xc4\x8dno nestaje u pijesku isto\xc4\x8dno od Jiliba, nedaleko od rijeke Jubbe. Tijekom zimske sezone rijeka Shabeelle mo\xc5\xbee ispuniti svoje korito sve do blizine Jilib i ponekad \xc4\x8dak mo\xc5\xbee pro\xc4\x87i do Jubbe dalje na jugu. Povoljne oborine i uvjeti tla \xc4\x8dine cijelu rije\xc4\x8dnu regiju plodnim poljoprivrednimm podru\xc4\x8dje i sredi\xc5\xa1tem najve\xc4\x87eg stalnog stanovni\xc5\xa1tva zemlje._NEWLINE_\xc5\xa0iroka visoravan koja obuhva\xc4\x87a sjeverni grad Hargeysa, koji ima relativno jake oborine, prirodno je prekrivena \xc5\xa1umom, a mjestimi\xc4\x8dno \xc5\xa1irokim travnjacima. Dijelovi ovog podru\xc4\x8dja bili su pod kultiviranjem od tridesetih godina, ve\xc4\x87inom pod sirkom i kukuruzom. Te je u 1990-ima ovo bila jedina zna\xc4\x8dajna regija sjede\xc4\x87eg kultiviranja izvan jugozapadne Somalije. Haud ju\xc5\xbeno od Hargeyse pokriven je uglavnom razbacanim stabalima, uglavnom akacijama, te raznim travama.'